L 200/18 Jurnalul Oficial al Uniunii Europene 3.8.2011 REGULAMENTUL DE PUNERE ÎN APLICARE (UE) NR. 769/2011 AL COMISIEI din 2 august 2011 de stabilire a unui coeficient de atribuire pentru ajutorul excepțional cu caracter temporar din partea Uniunii în favoarea sectorului fructelor și legumelor COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a pieţelor agricole şi privind dispoziţii specifice referitoare la anumite produse agricole („Regulamentul unic OCP”) ()), având în vedere Regulamentul de punere în aplicare (UE) nr. 585/2011 al Comisiei din 17 iunie 2011 de stabilire a unor măsuri excepţionale cu caracter temporar de sprijinire a sectorului fructelor şi legumelor (, în special articolul 7 alineatul (3), întrucât: (1)  Regulamentul de punere în aplicare (UE) nr. 585/2011 a instituit măsuri excepționale cu caracter temporar de spri- jinire a sectorului fructelor şi legumelor în urma izbucnirii unei epidemii de Escherichia coli (E. coli) în Germania, care a afectat semnificativ piața fructelor și legumelor din Uniune. (2)  Conform informațiilor transmise de statele membre în conformitate cu articolul 7 alineatul (2) din Regulamentul de punere în aplicare (UE) nr. 585/2011, cererile de acordare a unui ajutor din partea Uniunii nu au depășit valoarea maximă a ajutorului stabilită la articolul 2 din regulamentul menționat. Prin urmare, este necesar să se stabilească un coeficient de atribuire de 100% pentru respectivele cereri. (3)  În scopul transparenței, organizațiile de producători și producătorii nemembri care au solicitat acordarea unui ajutor din partea Uniunii trebuie informați rapid cu privire la coeficientul de atribuire stabilit de Comisie. Din acest motiv și în vederea asigurării gestionării eficiente a măsurii, prezentul regulament trebuie să intre în vigoare în ziua publicării, ADOPTĂ PREZENTUL REGULAMENT: Articolul 1 Cererile de acordare a unui ajutor din partea Uniunii primite de statele membre pentru perioada 26 mai 2011-30 iunie 2011 și transmise Comisiei de către autoritățile competente ale statelor membre în conformitate cu articolul 7 alineatul (2) din Regu- lamentul de punere în aplicare (UE) nr. 585/2011 se acceptă cu aplicarea unui coeficient de atribuire de 100 %. Articolul 2 Prezentul regulament intră în vigoare la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 2 august 2011. Pentru Comisie, pentru președinte Josă Manuel SILVA RODRÎGUEZ Director general pentru agricultură și dezvoltare rurală () JO L 299, 16.11.2007, p. 1. () JO L 160, 186.2011, p. 71.